Milan Kostolný

Milan Kostolný (* 19. január 1976, Dubnica nad Váhom) je bývalý slovenský hokejový útočník hrajúci na pozícii centra. Je odchovancom klubu MHK Dubnica nad Váhom.

 Klubový hokej 

Milan Kostolný začínal s hokejom v klube HK Spartak Dubnica nad Váhom. V sezóne 1993/94 si zahral na Majstrovstvách Európy do 18 rokov v kategórii C, ktoré sa konali v Slovinsku. Odohral tam 4 stretnutia. Slovenská reprezentácia na tomto šampionáte získala zlato a postúpila do B kategórie. Jeho spoluhráčmi na týchto ME boli napr. Ľubomír Višňovský, Radoslav Suchý, Ronald Petrovický, Richard Zedník, Rastislav Pavlikovský, Ľubomír Vaic, Rudolf Verčík, Juraj Štefanka, Juraj Faith, Róbert Tomík či Mário Kazda. 

Pred sezónou 1994/95 odišiel do zámorskej OHL do klubu Detroit Junior Red Wings. S klubom získal titul v OHL. Následne klub vyhral Memorial Cup (OHL, WHL, QMJHL). Práve v tomto klube zaujal skautov klubu NHL Hartford Whalers, ktorí ho v následnom drafte v roku 1995 vybrali ako 191. v poradí v 8. kole. V OHL zostal aj naďalej. Sezónu začal v rovnakom klube, ktorý si ale zmenil názov na Detroit Whalers. Počas sezóny zmenil klub v rámci OHL a jeho novým klubom sa stal North Bay Centennials za ktorý odohral prevažnú časť ročníka. Ešte v tej istej sezóne sa mu podarilo zahrať si 3 stretnutia v ECHL za Richmond Renegades a 1 zápas na farme Hartfordu v AHL za Springfield Falcons. 

Aj sezónu 1996/1997 začal v OHL v klube Sarnia Sting, kde však odohral len dve stretnutia a vrátil sa do Európy do materského klubu MHK Dubnica nad Váhom. Do zámoria sa už nevrátil. Na Slovensku hral striedavo v kluboch HC Dukla Senica, Dukla Trenčín a rodnej Dubnici nad Váhom. Medzi tým si vyskúšal belgickú ligu v klube HYC Herentals a britskú ligu za kluby Telford Tigers (súťaž EPIHL) a Invicta Dynamos (súťaž ENL). S klubom Invicta Dynamos sa stal v sezóne 2008/09 víťazom Konferencie Juh. Vo finále už, ale klub úspešný nebol. Celkovým víťazom sa stal klub zo severnej Konferencie Nottingham Lions. V tejto sezóne sa stal Milan Kostolný najlepším hráčom v kanadskom bodovaní v celej lige. Rovnako tak aj najlepším strelcom a nahrávačom.

V sezóne 2009/10 hrával 2. hokejovú ligu za rodnú Dubnicu, ale na netradičnom poste. Ako center hrával v obrane. Bola to jeho posledná sezóna. Po jej skončení ukončil aktívnu kariéru. Kariéru, tak ukončil v klube kde pred rokmi s hokejom začínal.

 Osobné úspechy 

ME do 18 rokov (C kategória) - Slovinsko, Bled
Sezóna 1993/94
Zlatá medaila a postup do B kategórie

OHL
Sezóna 1994/95
Víťaz ligy OHL a víťaz Memorial Cupu (OHL, WHL, QMJHL) s klubom Detroit Junior Red Wings

Draft
Sezóna 1994/95
Draftovaný do NHL v 8. kole zo 191. miesta klubom Hartford Whalers

Belgian Championship
Sezóna 2000/01
Strieborná medaila s klubom HYC Herentals
Najproduktívnejší hráč klubu v play-off - 10 bodov za 5 gólov a 5 asistencií
Najlepší strelec mužstva v play-off - 5 gólov
Najlepší nahrávač v mužstve v play-off - 5 gólov

1. hokejová liga SR 
Sezóna 2003/04
Víťaz ligy a postup do Extraligy s klubom HK Dubnica nad Váhom

Extraliga SR
Sezóna 2004/05
Najproduktívnejší v kanadskom bodovaní v klube MHK Dubnica nad Váhom po základnej časti - 19 bodov za 11 gólov a 8 asistencií, rovnako ako jeho spoluhráč Miroslav Kristín
Najlepší strelec mužstva po základnej časti - 11 gólov, rovnako ako jeho spoluhráč Miroslav Kristín

EPIHL
Sezóna 2006/07
Najlepší nahrávač v klube Telford Tigers po základnej časti - 32 asistencií

Sezóna 2007/08
Najlepší nahrávač v klube Telford Tigers po základnej časti - 30 asistencií

EPIHL Cup
Sezóna 2007/08
Najlepší v kanadskom bodovaní v mužstve Telford Tigers - 12 bodov za 4 góly a 8 asistencií
Najlepší nahrávač v mužstve - 8 asistencií

ENL (Veľká Británia)
Sezóna 2008/09
Víťaz Konferencie Juh s klubom Invicta Dynamos
Strieborná medaila v lige s klubom Invicta Dynamos
Najproduktívnejší v kanadskom bodovaní v mužstve po základnej časti - 59 bodov za 27 gólov a 32 asistencií
Najlepší strelec mužstva po základnej časti - 27 gólov
Najlepší nahrávač mužstva po základnej časti - 32 asistencií
Najproduktívnejší v kanadskom bodovaní v celej lige po základnej časti - 59 bodov za 27 gólov a 32 asistencií
Najlepší strelec v celej lige po základnej časti - 27 gólov
Najlepší nahrávač v celej lige po základnej časti - 32 asistencií

 Štatistiky - Základná časť 

 Sezóna  Súťaž  Klub  Stretnutia  Góly  Asistencie  Body 1994/95   OHL  Detroit Jr. Red Wings  51  13  25  38 1995/96   OHL  Detroit Whalers  16  5  7  12 1995/96   OHL  North Bay Centennials  52  24  14  38 1995/96   ECHL  Richmond Renegades  3  0  1  1 1995/96   AHL  Springfield Falcons  1  0  0  0 1996/97   OHL  Sarnia Sting  2  0  0  0 1996/97   Extraliga SR  HK Spartak Dubnica nad Váhom  13  0  1  1 1997/98   1. hokejová liga SR  HC Dukla Nafta Senica  28  4  6  10 1998/99   Extraliga SR  HC Dukla Trenčín  3  0  0  0 2000/01   Belgian Championship  HYC Herentals  8  2  11  13 2000/01   Belgian Cup  HYC Herentals  12  11  10  21 2001/02   Interliga (Medzinárodná súťaž)  HK Dubnica nad Váhom  9  6  1  7 2001/02   1. hokejová liga SR  HK Dubnica nad Váhom  ?  ?  ?  ? 2002/03   1. hokejová liga SR  HK Dubnica nad Váhom  ?  ?  ?  ? 2002/03   1. hokejová liga SR  HC Dukla Inpro Senica  ?  ?  ?  ? 2003/04    1. hokejová liga SR  HK Dubnica nad Váhom  38  14  13  27 2004/05   Extraliga SR  HK Dubnica nad Váhom  42  11  8  19 2006/07   EPIHL  Telford Tigers  34  15  32  47 2007/08   EPIHL  Telford Tigers  39  27  30  57 2007/08   EPIHL Cup  Telford Tigers  8  4  8  12 2007/08   EPIHL Knockout Cup  Telford Tigers  4  2  2  4 2008/09   ENL  Invicta Dynamos  25  27  32  59 208/09   ENL Cup  Invicta Dynamos  7  7  5  12 2009/10   2. hokejová liga SR  MHK Dubnica nad Váhom  22  4  10  14

 Štatistiky - Play-off 
 Sezóna  Súťaž  Klub  Stretnutia  Góly  Asistencie  Body 1994/95   OHL  Detroit Junior Red Wings  19  4  4  8 2000/01   Belgian Championship  Hyc Herentals  7  5  5  10 2003/04   1. hokejová liga SR  HK Dubnica nad Váhom  12  1  4  5

 Reprezentačná kariéra 
 Sezóna  Tím  Turnaj  Miesto konania  Stretnutia  Góly  Asistencie  Body  Umiestnenie Slovenska 1993/94  Slovensko 18  ME do 18 rokov v C kategórii   Bled  4  4  1  5  obrázok:Med 1.png 1. miesto

 Víťaz Memorial cupu 

Milan Kostolný bol členom víťazného tímu Detoit Jr. Red Wings v sezóne 1994/95 a získal tak s tímom Memorial cup. Vo finále nastúpil v 5 zápasoch. Zaznamenal v nich 4 body za 1 gól a 4 asistencie.

 Zdroj 
 Milan Kostolný na eurohockey.com
 Milan Kostolný na eliteprospects.com


Kategória:Slovenskí hokejisti
Kategória:Hráči MHK Dubnica nad Váhom
Kategória:Hráči Dukly Trenčín
Kategória:Hráči HC Dukla Senica
Kategória:Slovenskí hokejisti draftovaní NHL
Kategória:Hokejisti draftovaní klubom Hartford Whalers
Kategória:Osobnosti z Dubnice nad Váhom